კაზიმირ ფაიანსი

კაზიმირ ფაიანსი (პოლ. Kazimierz Fajans; ინგლ. Kasimir Fajans; დ. 27 მესი, 1887, ვარშავა, პოლონეთიშ ომაფე — ღ. 18 მესი, 1975, ენ-არბორი, მიჩიგანი, ააშ) — პოლონარი-ამერიკალი ქიმიკოსი, ნამუთ ომოსო მოღალენდჷ ფიზიკური ქიმიაშ დარგის დო შინელი რე მუჭოთ ქიმიური ელემენტი პროტაქტინიუმიშ მაძირაფუ. ფაიანსი გურაფულენდჷ ქიმიას ლაიფციგიშ, ჰაიდელბერგიშ დო ციურიხიშ უნივერსიტეტეფს. ოდოქტორე დისერტაცია თხილუ 1909 წანას. გურაფაშ თებაშ უკულ მუშენდჷ მანჩესტერს, ერნესტ რეზერფორდიშ ლაბორატორიას. მალას გერმანიაშა დირთჷ დო მუშობა ქიდიჭყჷ კარლსრუეშ ტექნოლოგიაშ ინსტიტუტის, ასისტენტ-პროფესორო. 1932 წანაშე ფაიანსი რდჷ მიუნხენიშ უნივერსიტეტიშ ფიზიკური ქიმიაშ ინსტიტუტიშ დირექტორი. ადოლფ ჰიტლერიშ თარობაშა მულაშ უკულ, გერმანია ქიდიტუ დო ოცხოვრებშა ამერიკაშა გეგნორთჷ. ამერიკას ფაიანსი მუშენდჷ მიჩიგანიშ უნივერსიტეტის. ფაიანსიქ მიჩიგანიშ უნივერსიტეტის იმუშუ ღურაშახ. ფაიანსი რდჷ ამერიკაშ ფიზიკაშ ჯარალუაშ დო პოლონეთიშ ქიმიაშ ჯარალუაშ მაკათური. ღურუ 1975 წანაშ 18 მესის.

გიშნაგორა პუბლიკაციეფი
1913 - Radioactive Transformations and the Periodic System of the Elements
1941 - Artificial radioactive isotopes of Thallium, Lead and Bismuth
1947 - Application of the resonance theory to the structure of the water molecule
1948 - Electronic structure of molecules

ლიტერატურა
 Hurwic, Józef. Kasimir Fajans : (1887–1975) : Lebensbild eines Wissenschaftlers (გერმანულო). Berlin. ISBN 978-3-928577-37-3.

კატეგორია:პოლონარეფი
კატეგორია:პოლონარი-ამერიკალეფი
კატეგორია:პოლონარი-ამერიკალი ქიმიკოსეფი
კატეგორია:დუნაბადი 1887
კატეგორია:ნაღურა 1975